
1. [bookmark: _Ref90868378]Iepirkuma nosaukums 
Gājēju ietves un asfaltēta laukuma būvprojekta izstrāde un autoruzraudzība.
2. Iepirkuma identifikācijas numurs un veids
Iepirkuma identifikācijas numurs: ĶNP 2026/55. Iepirkuma procedūra – atklāts konkurss saskaņā ar Publisko iepirkumu likuma (turpmāk – PIL) 8. panta pirmās daļas 1. punktu un 39. pantu, Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” prasībām, turpmāk – iepirkums. Pretrunu gadījumā starp iepirkuma nolikumā noteikto un PIL noteikto, noteicošais ir PIL.
3. Pasūtītāja nosaukums, adrese un citi rekvizīti
	Pasūtītāja nosaukums
	Ķekavas novada pašvaldība

	Pasūtītāja adrese
	Gaismas iela 19 k-9-1, Ķekava, Ķekavas novads, LV-2123

	Nodokļu maksātāja reģistrācijas kods
	90000048491

	Tālruņa numurs
	+371 67935803

	E-pasta adrese
	iepirkumi@kekava.lv

	Pasūtītāja profila adrese
	https://www.eis.gov.lv/EKEIS/Supplier/Organizer/271

	Bankas rekvizīti
	AS “SEB banka”

	Bankas kods
	UNLALV2X

	Konta numurs
	LV62UNLA0050014272800



4. Kontaktpersonas
Kontaktpersona par iepirkuma nolikumu: Solvita Vīksniņa, tālruņa numurs: 25666038, 8488, e-pasta adrese: iepirkumi@kekava.lv.
Kontaktpersona par tehnisko specifikāciju: Raivis Strauts, tālruņa numurs: 28316800, 8488, e-pasta adrese: iepirkumi@kekava.lv.
5. Iepirkuma priekšmets un CPV kods
5.1. Iepirkuma priekšmets sastāv no diviem līguma priekšmetiem:
5.1.1. projektēšana saskaņā ar  nolikuma pielikumu “Projektēšanas uzdevums” (turpmāk – Projektēšana);
5.1.2. projekta īstenošanas autoruzraudzība saskaņā ar Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” un sadarbība neparedzētu tehnisku problēmu risināšanā saistībā ar būvprojektā minētā objekta būvdarbiem (turpmāk – Autoruzraudzība).
5.2. Iepirkuma nomenklatūra (CPV kods): 
5.2.1. galvenais CPV kods: 71000000-8 (Arhitektūras, būvniecības, inženiertehniskie un pārbaudes pakalpojumi);
5.2.2. papildu CPV kods: 71248000-8 (Projekta un dokumentācijas uzraudzība).
5.3. Piedāvājums jāiesniedz par visu iepirkuma apjomu (abiem līguma priekšmetiem). Piedāvājuma variantus iesniegt nedrīkst.
6. Iepirkuma daļas
6.1. [bookmark: _Hlk233796468]Iepirkuma priekšmets ir sadalīts divās daļās, ņemot vērā, ka iepirkuma priekšmeta sadalīšana daļās ir finansiāli izdevīga un tehnoloģiski efektīva. Par katru iepirkuma daļu tiks pieņemts atsevišķs iepirkuma komisijas lēmums un tiks slēgts atsevišķs iepirkuma līgums. Pretendents var iesniegt piedāvājumu par vienu vai vairākām daļām.
6.1.1. Daļa Nr.1. - Gājēju ietve Ķekavas pilsētā, Dārznieku ielā, no īpašuma Rīgas ielas 75 līdz Upesciema ielai;
6.1.2. Daļa Nr.2. - asfaltēta laukuma izbūve NĪ 80700070290 ”Rāmaviņa”.
7. Noteikumi attiecībā uz vispārīgo vienošanos
Nav attiecināms.
8. Iepirkuma līguma izpildes laiks un vieta
8.1. Līguma izpildes laiks:  
8.1.1. Daļā Nr.1. – “Gājēju ietve Ķekavas pilsētā, Dārznieku ielā, no īpašuma Rīgas ielas 75 līdz Upesciema ielai” būvprojekta izstrādes līgums -  6 mēneši no līguma noslēgšanas dienas;
8.1.2. [bookmark: _Hlk233796777]Daļā Nr.2. – “Asfaltēta laukuma izbūve NĪ 80700070290 ”Rāmaviņa”’ būvprojekta izstrādes līgums -  6 mēneši no līguma noslēgšanas dienas; 
8.1.3. autoruzraudzības līgums: no darbu uzsākšanas objektā līdz objekta nodošanai ekspluatācijā.
8.2. [bookmark: _Hlk124102081]Līguma izpildes vieta:  
8.2.1. Daļā  Nr.1. – “Gājēju ietve Ķekavas pilsētā, Dārznieku ielā, no īpašuma Rīgas ielas 75 līdz Upesciema ielai” -   Dārznieku iela, no īpašuma Rīgas ielas 75 līdz Upesciema ielai, Ķekava, Ķekavas novads, LV – 2123;
8.2.2. Daļā  Nr.2. – “Asfaltēta laukuma izbūve NĪ 80700070290 ”Rāmaviņa”’ –  Rāmava, Ķekavas novads, LV – 2111.
8.3. Katrā iepirkuma daļā par būvprojekta izstrādi un autoruzraudzības pakalpojumu sniegšanu tiks slēgti divi atsevišķi iepirkuma līgumi.
9. Piekļuve iepirkuma dokumentiem, papildu informācijas sniegšana un informācijas apmaiņa
9.1. Pasūtītājs nodrošina brīvu un tiešu elektronisku piekļuvi iepirkuma dokumentiem un visiem papildus nepieciešamajiem dokumentiem Elektronisko iepirkumu sistēmas (turpmāk – EIS) e-konkursu apakšsistēmas tīmekļvietnē https://www.eis.gov.lv/EKEIS/Supplier/Organizer/271.
9.2. Ja pretendents ir laikus pieprasījis papildu informāciju par iepirkuma dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
9.3. Papildu informāciju pasūtītājs nosūta pretendentam, kas uzdevis jautājumu, un vienlaikus ievieto šo informāciju EIS e-konkursu apakšsistēmas tīmekļvietnē https://www.eis.gov.lv/EKEIS/Supplier/Organizer/271, kur ir pieejami iepirkuma dokumenti, norādot arī uzdoto jautājumu.
9.4. Ieinteresēto pretendentu pienākums ir pastāvīgi sekot tīmekļvietnes https://www.eis.gov.lv/EKEIS/Supplier/Organizer/271 iepirkuma profilā publicētajai informācijai.
9.5. Informācijas apmaiņa starp pasūtītāju un pretendentu notiek elektroniski, EIS e-konkursu apakšsistēmā.
10. Piedāvājumu iesniegšanas un atvēršanas vieta, datums un laiks
10.1. Piedāvājumu iesniegšanas veids – elektroniski[footnoteRef:1].  [1: 	Informāciju par to, kā ieinteresētais pretendents var pieteikties kā nolikuma saņēmējs e-konkursu apakšsistēmā izsludinātajās iepirkuma procedūrās – https://www.eis.gov.lv/EIS/Publications/PublicationView.aspx?PublicationId=883


] 

10.2. Piedāvājumi jāiesniedz termiņā un laikā, kas noteikts pasūtītāja profilā, šī iepirkuma sadaļā, EIS vietnē http://www.eis.gov.lv/EKEIS/Supplier/procurement/178417.
10.3. Piedāvājumi tiek atvērti termiņā un laikā, kas noteikts pasūtītāja profilā, šī iepirkuma sadaļā, EIS vietnē http://www.eis.gov.lv/EKEIS/Supplier/procurement/178417.
10.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
10.5. Ārpus EIS e-konkursu apakšsistēmas iesniegtie piedāvājumi netiek atvērti un neatvērti tiek nosūtīti atpakaļ iesniedzējam.
11. Ieinteresēto piegādātāju sanāksmes norises vieta, datums un laiks – nav paredzēta.
12. Prasības attiecībā uz piedāvājuma noformējumu un iesniegšanu
12.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
12.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma sadaļā ievietotās formas vai nolikuma pielikumus;
12.1.2. elektroniski aizpildāmos dokumentus elektroniski noformējot ārpus EIS e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu/nolikuma pielikumu paraugiem);
12.1.3. elektroniski noformēto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu/nolikuma pielikumu paraugiem, kā arī dokumenta atvēršanas un nolasīšanas iespējām).
12.2. Noformējot piedāvājumu, pretendents ievēro, ka:
12.2.1. piedāvājuma dokumenti ir jānoformē atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
12.2.2. pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
12.2.3. piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām, vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
12.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
12.3. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus.
12.4. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
12.5. Piedāvājums sastāv no šādiem elektroniski noformētiem un parakstītiem dokumentiem:
12.5.1. pretendenta pieteikums dalībai iepirkumā;
12.5.2. kvalifikācijas dokumenti;
12.5.3. tehniskais piedāvājums;
12.5.4. finanšu piedāvājums.
12.6. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
12.7. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
12.8. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.
12.9. Piedāvājums jāizstrādā latviešu valodā. Svešvalodā izstrādātiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. 
12.10. Pretendents nedrīkst veikt izmaiņas EIS e-konkursu apakšsistēmā iepirkuma profilā publicēto veidņu struktūrā, t.sk., dzēst vai pievienot rindas vai kolonnas.
12.11. Piedāvājums jāizstrādā tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
12.12. Ja piedāvājumu iesniedz pretendentu apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo pretendentu apvienību vai personālsabiedrību, kā arī katras personas atbildības sadalījumu.
13. Prasības piedāvājuma nodrošinājumam
Piedāvājuma nodrošinājums netiek paredzēts.
14. Priekšapmaksa 
Priekšapmaksa netiek paredzēta.
15. Prasības līguma saistību izpildes nodrošinājumam
Nav attiecināms.
16. Prasības garantijas laika nodrošinājumam
Nav attiecināms.
17. PIL 42. pantā noteikto pretendentu izslēgšanas gadījumu pārbaude
Komisija izslēdz pretendentu no turpmākās dalības iepirkumā, kā arī neizskata pretendenta piedāvājumu, iestājoties PIL 42. panta otrās daļas 1., 2., 3., 4., 5., 6., 7., 10., 11., 12., 13. un  14. punktā un/vai Starptautisko un Latvijas Republikas nacionālo sankciju likuma 111. pantā norādītajiem izslēgšanas gadījumiem. Komisija pārbauda izslēgšanas gadījumus PIL un Starptautisko un Latvijas Republikas nacionālo sankciju likumā noteiktajā kārtībā. Pasūtītājs var neattiecināt uz kandidāta vai pretendenta patieso labuma guvēju Publisko iepirkumu likuma 42. panta otrās daļas 1., 2. un 11. punktā noteiktos izslēgšanas iemeslus saskaņā ar Publisko iepirkumu likuma pārejas noteikumu 28. punktu.
18. PIL 43. panta noteiktā uzticamības nodrošināšanas pārbaude
Ja iepirkuma komisija konstatē, ka pretendents būtu izslēdzams no dalības Atklātā konkursa attiecīgajā daļā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar personālsabiedrības biedru, ja pretendents ir personālsabiedrība, personām, kurām pretendenta ir izšķirošā ietekme uz līdzdalības pamata normatīvo aktu par koncerniem izpratnē, un nav piemērojami PIL 42. panta ceturtās daļas 2., 3., 4. punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. 

19. Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
	Nr.p.k.
	Izvirzītā prasība
	Iesniedzamais dokuments (vai vairāki)

	19.1.
	Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā, ja reģistrācijas vai pastāvīgās dzīvesvietas valsts normatīvie akti to paredz (nav attiecināms uz fiziskām personām). Ja piedāvājumu iesniedz piegādātāju apvienība, šī prasība attiecināma arī uz katru apvienības dalībnieku.
	Pretendents iesniedz pieteikumu dalībai iepirkumā (2.pielikums)
Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs. Ārvalsts pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	Prasības pretendentam būvniecības ieceres dokumentācijas izstrādes jomā

	19.2.
	Pretendentam kā galvenajam projektētājam* (būvprojekta izstrādātājam) iepriekšējo 3 (trīs) gadu laikā (proti 2023., 2024. un 2025. gadā, kā arī 2026. gadā, skaitot līdz piedāvājuma iesniegšanas dienai) vai īsākā laika periodā, ja pretendents ir dibināts vēlāk ir pieredze vismaz 1 (viena) projektēšanas līguma izpildē, kura ietvaros veikta ceļa/ielas jaunas būvniecības vai pārbūves būvniecības ieceres dokumentācijas (būvprojekts/apliecinājuma karte/paskaidrojuma raksts) izstrāde, kur projektēta asfalta seguma ceļa/ielas izbūve/pārbūve vismaz 0,5 km garumā.
Būvniecības ieceres dokumentācijas izstrādei jābūt pabeigtai  un jābūt saņemtai būvvaldes atzīmei par būvniecības ieceres akceptu/projektēšanas nosacījumu izpildi. 
*Būvprojekta izstrādātājs, kurš noslēdzis līgumu ar pasūtītāju par būvprojekta izstrādi un iesniedz būvprojektu saskaņošanai būvvaldē.
	a) Pretendenta pieredzes apraksts (nolikuma          3. pielikums), kuram par katru pieredzi apliecinošu objektu jāpievieno pozitīva pasūtītāja atsauksme par sniegtajiem pakalpojumiem, vai arī pretendents savu pieredzi var apliecināt arī ar alternatīviem dokumentiem, ja pretendentam objektīvu apstākļu dēļ nav iespējams iesniegt pasūtītāja atsauksmi, ar ko pretendents apliecina savu atbilstību nolikuma prasībām.
b) Pretendents kopā ar atsauksmi iesniedz citu dokumentu, kas apliecina pieredzes aprakstā norādīto informāciju (piemēram, būvniecības ieceres dokumentāciju, objekta ģenerālplānu, izrakstu no būvvaldē apstiprinātas būvniecības ieceres u.c.).
c) Ja pretendents ir ārvalstīs reģistrēta persona, tas iesniedz informāciju, ievērojot nolikuma 12.9. punktu.
Ja pretendents pieredzes pierādīšanai iesniedz alternatīvus dokumentus, tad to vērtēšanas laikā, pretendentam, kura piedāvājums būtu atzīstams par uzvarējušu, komisija var prasīt pierādīt iesniegto dokumentu patiesumu.

	Prasības pretendenta piesaistītajiem speciālistiem

	
19.3.
	Pretendentam līguma izpildē jānodrošina sertificētu būvprojekta vadītāju, kurš tiesīgs veikt ceļu projektēšanu, un kuram iepriekšējo 3 (trīs) gadu laikā (2023., 2024 ., 2025. gadā, kā arī 2026. gadā līdz piedāvājumu iesniegšanas termiņa beigām) ir pieredze vismaz 1 (viena) līguma izpildē, kura ietvaros ir veikta ceļa/ielas jaunas būvniecības vai pārbūves būvniecības ieceres dokumentācijas (būvprojekts/ apliecinājuma karte/ paskaidrojuma raksts) izstrāde, kur projektēta asfalta seguma ceļa/ielas izbūve/pārbūve vismaz 0,5 km garumā.

Pretendenta piesaistītais speciālists ir darba tiesiskās attiecībās ar pretendentu vai tā norādītajiem apakšuzņēmējiem vai ir parakstījis apliecinājumu par dalību Līguma izpildē.


	a)  Informāciju par speciālistu jānorāda, saskaņā ar nolikuma 3. pielikumā pievienoto veidni.
b) Speciālista sertifikācijas reģistrācijas faktu komisija pārbauda Latvijas Republikas Būvkomersantu reģistrā https://bis.gov.lv. Ja informācija nav pieejama Latvijas Republikas Būvkomersantu reģistrā, jāpievieno speciālista sertifikāts vai kvalifikāciju apliecinošs dokuments. 
c) Ārvalstu pretendenta piedāvātā speciālista izglītībai un profesionālajai kvalifikācijai jāatbilst speciālista reģistrācijas valsts prasībām profesionālo pakalpojumu sniegšanai.

d) Ja pretendents darbu izpildē piesaista ārvalstī profesionālo kvalifikāciju ieguvušu speciālistu, tad par šādu speciālistu papildus pretendentam ir jāiesniedz apliecinājums, ka gadījumā, ja ar pretendentu tiks noslēgts iepirkuma līgums, tad pretendents ne vēlāk kā 10 (desmit) darba dienu laikā no dienas, kad paziņojums par rezultātiem būs saņemts, iepirkuma komisijai iesniegs informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.

e) Ja pretendents ir piesaistījis personu ar ārvalstīs gūto profesionālo pieredzi, tas iesniedz informāciju, ievērojot nolikuma 12.9. punktu.

f) Ja piesaistītais speciālists nav darba tiesiskās attiecībās ar pretendentu vai tā norādītajiem apakšuzņēmējiem, jāiesniedz apliecinājums par gatavību piedalīties Līguma izpildē (nolikums 3. pielikums).

















	Prasības attiecībā uz pretendenta personām, uz kuras iespējām tas balstās

	19.4.
	Pretendents var balstīties uz trešo personu saimnieciskajām un finansiālajām iespējām, lai apliecinātu, ka tā kvalifikācija atbilst nolikumā noteiktajām kvalifikācijas prasībām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. 
Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu tehniskajām un profesionālajām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
	Pretendentam jāiesniedz:
a) personu, uz kuru iespējām balstās/ apakšuzņēmēju saraksts, saskaņā ar nolikuma       3. pielikumu;
b) personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē.

	Prasības attiecībā uz pretendenta apakšuzņēmējiem



	19.5.
	Pretendents savā piedāvājumā norāda apakšuzņēmējus un katram šādam apakšuzņēmējam izpildei nododamo iepirkuma līguma daļu.

	Pretendentam jāiesniedz: 
a) apakšuzņēmēju saraksts, saskaņā ar nolikuma 3. pielikumu;
b) apakšuzņēmēja apliecinājums par tā gatavību veikt tam izpildei nododamo līguma daļu saskaņā ar nolikuma 3. pielikumu. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību.
c) PIL 63. panta trešās daļas izpratnē par saistīto uzņēmumu uzskata kapitālsabiedrību, kurā, saskaņā ar koncerna statusu noteicošajiem normatīvajiem aktiem, apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.



20. Prasības attiecībā uz pretendenta iesniedzamo tehnisko piedāvājumu
	Nr.p.k.
	Prasības
	Iesniedzamā informācija

	20.1.
	Pretendents piedāvājumam pievieno tehnisko piedāvājumu.
	Pretendentam jāiesniedz tehniskais piedāvājums -  elektroniski parakstīts apliecinājums brīvā formā, ka darbi tiks veikti saskaņā ar tehnisko specifikāciju (projektēšanas uzdevumu). 







21. Prasības attiecībā uz pretendenta iesniedzamo finanšu piedāvājumu
	Nr.p.k.
	Prasības
	Iesniedzamā informācija

	21.1.
	Pretendents piedāvājumam pievieno finanšu piedāvājumu.
	Pretendentam jāiesniedz finanšu piedāvājums saskaņā ar nolikuma 4. pielikumu, kurā summu norāda euro (EUR) bez pievienotās vērtības nodokļa. Summu norāda ar precizitāti divi cipari aiz komata. 
Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā specifikācijā minētos darbus.



22. Noteikumi, kā personu apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām
22.1. Gadījumā, ja personu apvienībai piešķirtas līguma slēgšanas tiesības, pasūtītājs prasīs, lai tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par personu apvienības dalībnieku atbildības sadalījumu, ja tas nepieciešams līguma noteikumu sekmīgai izpildei. 
22.2. Atbilstību kvalifikācijas prasībām, kas izvirzītas saskaņā ar PIL 45. un 46. pantu, pretendents kā personu apvienība var apliecināt kopumā.
23. Prasība pretendentam iesniegt pakalpojumu sniegšanā iesaistīto apakšuzņēmēju sarakstu atbilstoši PIL 63. panta ceturtajai daļai
23.1. [bookmark: _Hlk176350525]Pasūtītājs pieprasa, lai, pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī pretendenta apakšuzņēmēju apakšuzņēmējus. 
23.2. Pasūtītājs pieprasa, lai iepirkuma līguma izpildes laikā pretendents paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
24. Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai.
24.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas lejupielādējams Iepirkumu uzraudzības biroja tīmekļvietnē http://www.iub.gov.lv/ vai aizpildāms elektroniski tīmekļvietnē http://espd.eis.gov.lv/. Pretendentam, iesniedzot Eiropas vienoto iepirkuma procedūras dokumentu, ir jāaizpilda pretendentam Eiropas vienoto iepirkuma procedūras dokumenta IV daļas atlases kritēriji.
24.2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkumā, ja tas apliecina, ka tajā iekļautā informācija ir pareiza.
24.3. Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
25. Aprites cikla izmaksu aprēķina metodika un aprēķina veikšanai nepieciešamie un iesniedzamie dati
Nav attiecināms.
26. Piedāvājumu izvērtēšanas kritēriji
Piedāvājumu izvērtēšanas kritērijs – saimnieciski visizdevīgākais piedāvājums, saskaņā ar nolikumā noteiktajiem piedāvājumu vērtēšanas kritērijiem.
27. Piedāvājumu vērtēšana un lēmuma pieņemšana par līguma slēgšanas tiesību piešķiršanu
27.1. Komisija pretendentu iesniegto piedāvājumu vērtēšanu veic slēgtās sēdēs saskaņā ar nolikuma prasībām šādos vērtēšanas posmos: piedāvājumu noformējuma un tehnisko piedāvājumu pārbaude, finanšu piedāvājumu pārbaude, kvalifikācijas dokumentu pārbaude un piedāvājuma izvēle. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16. punktam. 
27.2. Katrā vērtēšanas posmā vērtē tikai tos piedāvājumus, kuri nav noraidīti iepriekšējā vērtēšanas posmā.
27.3. Ja piedāvājums neatbilst kādai no nolikuma prasībām, tad komisija ir tiesīga to tālāk neizskatīt un noraidīt.
28. Piedāvājuma noformējuma pārbaude
28.1. Komisija pārbauda vai pretendenta iesniegtais piedāvājums atbilst nolikuma 12. punktā noteiktajām prasībām.
28.2. Ja piedāvājums neatbilst kādai no piedāvājumu noformējuma prasībām, komisija var lemt par šī piedāvājuma noraidīšanu.
29. Tehniskā piedāvājuma atbilstības pārbaude
29.1. Vērtējot tehniskos piedāvājumus, komisija pārbauda, vai pretendenta iesniegtais tehniskais piedāvājums atbilst nolikuma 20. punktā izvirzītājām prasībām.
29.2. Ja pretendenta iesniegtais tehniskais piedāvājums neatbilst nolikuma 20. punktā izvirzītajām prasībām, komisija lemj par piedāvājuma noraidīšanu. 
30. Finanšu piedāvājuma atbilstības pārbaude
30.1. Vērtējot finanšu piedāvājumu, komisija pārbauda, vai pretendenta iesniegtais finanšu piedāvājums atbilst nolikuma 21. punktā izvirzītājām prasībām.
30.2. Ja pretendenta iesniegtais finanšu piedāvājums neatbilst nolikuma 21. punktā izvirzītajām prasībām, komisija lemj par piedāvājuma noraidīšanu. 
30.3. Piedāvājumu vērtēšanas laikā komisija pārbauda, vai piedāvājumos nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
30.4. Komisija pārbauda, vai saņemtie piedāvājumi nav nepamatoti lēti, ievērojot PIL 53. pantā noteikto kārtību.
31. Pretendentu kvalifikācijas pārbaude
31.1. Pretendentu kvalifikācijas pārbaudē komisija pārbauda pretendenta atbilstību nolikuma 19. punktā noteiktajām prasībām pēc noteiktajiem un pretendenta iesniegtajiem dokumentiem.
31.2. Ja pretendenta kvalifikācija neatbilst nolikuma 19. punktā noteiktajām prasībām, komisija lemj par piedāvājuma noraidīšanu.
31.3. Pretendents tiek izslēgts no turpmākās dalības iepirkumā un piedāvājums netiek tālāk izvērtēts, ja komisija konstatē, ka pretendents iesniedzis nepatiesu informāciju savas kvalifikācijas novērtēšanai.
32. Lēmuma pieņemšana par līguma slēgšanas tiesību piešķiršanu
32.1. No piedāvājumiem, kas atbilst nolikuma prasībām, komisija izvēlēsies saimnieciski visizdevīgāko piedāvājumu, kurš ieguvis vislielāko punktu skaitu, kas aprēķināti saskaņā ar šādiem vērtēšanas kritērijiem:


	Nr.p.k.
	Kritērijs
	Vērtēšanas metodika
	Maksimālais piešķiramo punktu skaits 

	K 1 
	Piedāvātā līgumcena par projektēšanu un autoruzraudzību bez PVN 
	Zemākā piedāvātā cena/ vērtējamā cena x 70
	70

	K 2
	Sertificēta būvprojekta vadītāja pieredze
	Ja pretendenta piedāvātajam būvprojekta vadītājam iepriekšējo trīs gadu laikā (2023., 2024., 2025., kā arī 2026. gadā līdz piedāvājumu iesniegšanas termiņa beigām), atbilstoši nolikuma 19.3. punktā noteiktajām prasībām ir pieredze :
1) vismaz divu būvniecības ieceres dokumentāciju izstrādē - pretendents saņem 15 punktus; 
2) vismaz trīs būvniecības ieceres dokumentāciju izstrādē - pretendents saņem 30 punktus.
30 – kritērija maksimālā vērtība.
Pretendents informāciju par speciālista pieredzi norāda Nolikuma 3. pielikumā.

Ja pretendents neuzrāda papildu pieredzi, kas pārsniedz nolikuma 19.3. punktā noteikto minimālo kvalifikācijas prasību, pretendents šajā kritērijā saņem 0 punktus.
	30

	
	100



33. Iepirkuma līgums
33.1. Pasūtītājs slēgs iepirkuma līgumus, pamatojoties uz izraudzītā pretendenta piedāvājumu un saskaņā ar nolikumam pievienotajiem līguma projektiem. Iepirkuma līgumu pamatnosacījumi netiks mainīti.
33.2. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem.
33.3. Gadījumā, ja iepirkuma līguma slēgšanas tiesības ir piešķirtas pretendentam, kurš nav reģistrēts Latvijas Republikas Būvkomersantu reģistrā, tad pretendentam līdz iepirkuma līguma slēgšanai, jāreģistrējas Latvijas Republikas Būvkomersantu reģistrā.
33.4. Gadījumā, ja iepirkuma līguma slēgšanas tiesības ir piešķirtas pretendentam, kurš ir piesaistījis speciālistus, kuri profesionālo kvalifikāciju ir ieguvuši ārvalstīs, tad pretendents ne vēlāk kā 10 (desmit) darba dienu laikā no dienas, kad paziņojums par rezultātiem ir saņemts, komisijai iesniegs informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā. 
33.5. Apakšuzņēmējus, uz kuru iespējām pretendents balstījies, lai apliecinātu savas kvalifikācijas atbilstību nolikumā noteiktajām prasībām, un personālu, kuru tas iesaistījis līguma izpildē, par kuru sniedzis informāciju pasūtītājam, un, kura kvalifikācijas atbilstību izvirzītajām prasībām pasūtītājs ir vērtējis, pretendents pēc iepirkuma līguma noslēgšanas drīkstēs nomainīt, ievērojot PIL 62. pantā paredzētos nosacījumus. 
33.6. Ja iepirkuma uzvarētājs bez attaisnojoša iemesla 10 (desmit) darba dienu laikā no dienas, kad nepastāv tiesiskie šķēršļi, un ir saņemts pasūtītāja uzaicinājums, neslēdz iepirkuma līgumu ar pasūtītāju, komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Kā attaisnojoša iemesla neesamība tiks uzskatīta arī pretendenta vilcināšanās ar nepieciešamo dokumentu iesniegšanu reģistrācijai Būvkomersantu reģistrā, ja šāda vilcināšanās pārsniedz 5 (piecas) darba dienas vai nepilnīgu dokumentu iesniegšana reģistrācijai Būvkomersantu reģistrā. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, komisija pieņem lēmumu pārtraukt iepirkumu, neizvēloties nevienu piedāvājumu. 
34. Komisijas tiesības un pienākumi
34.1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti komisijai, un uzrāda to oriģinālus.
34.2. Eiropas vienotā iepirkuma procedūras dokumenta iesniegšanas gadījumā, jebkurā iepirkuma stadijā prasīt, lai pretendents iesniedz visus dokumentus vai daļu no tiem, kas apliecina tā atbilstību nolikuma prasībām.
34.3. Labot aritmētiskās kļūdas pretendenta finanšu piedāvājumā.
34.4. Pieaicināt atzinumu sniegšanai neatkarīgus ekspertus ar padomdevēja tiesībām.
34.5. Jebkurā brīdī pārtraukt iepirkumu, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem.
34.6. Izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
34.7. Pieprasīt skaidrojumu par piedāvāto cenu vai izmaksām, ja piedāvājums šķiet nepamatoti lēts. 
34.8. Noraidīt nepamatoti lētu piedāvājumu.
34.9. Nodrošināt iepirkuma norisi un dokumentēšanu.
34.10. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
34.11. Citas komisijas tiesības un pienākumi saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.
35. Pretendenta tiesības un pienākumi
35.1. Pirms piedāvājumu iesniegšanas termiņa beigām, grozīt vai atsaukt iesniegto piedāvājumu.
35.2. Ierosināt, lai tiek rīkota ieinteresēto piegādātāju sanāksme. 
35.3. Piedalīties piedāvājumu atvēršanas sanāksmē.
35.4. Iesniegt iesniegumu par iepirkuma pārkāpumiem PIL 68. pantā noteiktajā kārtībā.
35.5. Sniegt patiesu informāciju.
35.6. Rakstveidā, komisijas norādītajā termiņā, sniegt atbildes un paskaidrojumus uz komisijas uzdotajiem jautājumiem par piedāvājumu.
35.7. Noteiktā termiņā sniegt atbildes uz komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei.
35.8. No saviem līdzekļiem segt visas izmaksas, kas saistītas ar piedāvājumu izstrādāšanu, noformēšanu un iesniegšanu, neatkarīgi no iepirkuma rezultāta.
35.9. Citas pretendenta tiesības un pienākumi saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.
36. Cita informācija
36.1. Pretendenta iesniegtais piedāvājums nozīmē pilnīgu nolikuma noteikumu pieņemšanu un atbildību par to izpildi.
36.2. Pēc piedāvājumu iesniegšanas termiņa beigām, pretendents nevar grozīt savu piedāvājumu.
36.3. Pretendentam ir pilnībā jāsedz piedāvājuma izstrādāšanas, noformēšanas un iesniegšanas izmaksas. Pasūtītājs neuzņemas nekādas saistības par šīm izmaksām, neatkarīgi no iepirkuma rezultāta.
36.4. Iesniegtie piedāvājumi ir pasūtītāja īpašums un tie netiek atdoti atpakaļ pretendentiem. 
36.5. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
36.6. Iepirkuma, līguma izpildes, informācijas apmaiņas darba valoda ir latviešu valoda.
36.7. Visi nolikuma pielikumi ir tā neatņemamas sastāvdaļas.
37. Nolikuma pielikumi
37.1. 1. pielikums – Tehniskā specifikācija / Projektēšanas uzdevums daļai Nr. 1
37.2. 1.1. pielikums  - Tehniskā specifikācija / Projektēšanas uzdevums daļai Nr. 2
37.3. 2. pielikums – Pieteikums dalībai iepirkumā (veidne) 
37.4. 2.1. pielikums – Apliecinājums par neatkarīgi izstrādātu piedāvājumu (veidne)
37.5. 3. pielikums – Veidnes kvalifikācijas apliecināšanai (veidne)
37.6. 4. pielikums – Finanšu piedāvājums (veidne)
37.7. 5. pielikums – Projektēšanas  darbu līgums (projekts)
37.8. 6. pielikums – Autoruzraudzības līgums (projekts)

